Diari Oficial de la Generalitat Valenciana


Sumari del DOGV 9926, del 30-08-2024 (2024/8458)

RESOLUCIÓ de 8 d’agost de 2024, per la qual es modifica l’autorització del centre privat d’Educació Secundària Martí Sorolla II, de la localitat de València, per trasllat d’instal·lacions i per canvi de la seua denominació específica.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9926

Data del DOGV
:   30-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/8458

CVE
:   DKYC-N-3854-7866

Data del document
:   08-08-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

Correcció d'errades

*Antecedents de fet*

Primer. La titularitat del centre privat d’Educació Secundària Martí Sorolla II, codi de centre 05403025, de la localitat de València, sol·licita la modificació de l’autorització per trasllat d’instal·lacions. Esta nova ubicació permet una ampliació d’unitats d’Educació Secundària Obligatòria i la impartició de nous cicles formatius de Formació Professional. Així mateix, sol·licita un canvi de denominació específica del centre.

Segon. La Direcció General de Centres Docents emet un informe favorable, el 26 de febrer de 2024, sobre l’adequació de les noves instal·lacions proposades quant a espais educatius, d’acord amb la legislació aplicable.

Tercer. El 26 de juliol de 2024, la direcció territorial competent d’esta conselleria a València emet una proposta favorable que inclou l’informe del Servici Territorial d’Infraestructures Educatives, d’11 de juliol de 2024, respecte a les instal·lacions, i l’informe de la Inspecció Territorial, de 19 de juliol de 2024, pel que fa al professorat i les seues titulacions respectives, de conformitat amb la legislació aplicable.

Quart. Respecte a la denominació específica proposada, el Registre de centres docents de la Comunitat Valenciana emet una certificació que no hi ha cap centre inscrit oficialment en este registre amb eixa denominació en la localitat de València.

*Fonaments de dret*

Primer. L’òrgan competent per a dictar la present resolució és la conselleria competent en matèria d’educació, segons l’article 4 del Decret 136/2023, de 10 d’agost, del Consell, d’aprovació del Reglament orgànic i funcional de la Conselleria d’Educació, Universitats i Ocupació. Mitjançant la Resolució de 13 d’abril de 2022, es delega esta competència en la Secretaria Autonòmica d’Educació.

Segon. Atesa la normativa aplicable als centres educatius privats i de conformitat amb esta.

Atesos els antecedents de fet i tenint en compte els fonaments de dret,

RESOLC

*Primer*

Modificar l’autorització al centre docent privat, que a continuació s’indica, per trasllat d’instal·lacions i nova denominació específica, ateses les característiques, els ensenyaments i la capacitat màxima que s’assenyalen:

Codi de centre: 09364794.

Denominació genèrica: centre privat d’Educació Secundària.

Denominació específica del centre: Martí Sorolla II.

Nova denominació especifica que s’autoritza: Profesional Sorolla.

Titularitat: Martí Sorolla, Cooperativa Valenciana.

Domicili: carrer de la Pianista Empar Iturbi, número 64.

Nou domicili que s’autoritza: carrera de Malilla, número 47.

Localitat: València.

Província: València.

Ensenyaments i capacitat màxima que s’autoritza, de manera que el centre queda configurat, íntegrament, amb la composició següent:

12 unitats d’Educació Secundària Obligatòria, amb 360 llocs escolars.

4 unitats de Batxillerat, amb 140 llocs escolars, en les modalitats de Ciències i Tecnologia, i Humanitats i Ciències Socials.

1 unitat d’Educació Especial (suport a la integració per a Educació Secundària), amb 15 llocs escolars.

Formació Professional

Cicles formatius de Grau Mitjà

Família: Administració i Gestió.

– Cicle de Gestió Administrativa, amb 2 unitats de 30 llocs escolars cada una, impartit el primer curs en el torn de matí i el segon curs en el torn de vesprada.

Família d’Informàtica i Comunicacions.

– Cicle de Sistemes Microinformàtics i Xarxes, amb 2 unitats de 20 llocs escolars cada una, impartit el primer curs en el torn de matí i el segon curs en el torn de vesprada.

Família de Sanitat.

– Cicle de Farmàcia i Parafarmàcia, amb 2 unitats de 40 llocs escolars cada una, impartit el primer curs en el torn de matí i el segon curs en el torn de vesprada.

Família de Servicis Socioculturals i a la Comunitat.

– Cicle d’Atenció a les Persones en Situació de Dependència, amb 2 unitats de 20 llocs escolars cada una, impartit el primer curs en el torn de matí i el segon curs en el torn de vesprada.

Cicles formatius de Grau Superior

Família d’Administració i Gestió.

– Cicle d’Administració i Finances, amb 2 unitats de 20 llocs escolars cada una, impartit el primer curs en el torn de matí i el segon curs en el torn de vesprada.

Família d’Informàtica i Comunicacions.

– Cicle d’Administració de Sistemes Informàtics en Xarxa, amb 2 unitats de 30 llocs escolars cada una, impartit el primer curs en el torn de matí i el segon curs en el torn de vesprada.

*Segon*

La present resolució tindrà els seus efectes acadèmics a l’inici del pròxim curs escolar 2024-2025.

Esta autorització donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s’indiquen a continuació:

a) El recurs de reposició haurà d’interposar-se davant de l’òrgan que ha dictat l’acte, en el termini d’un mes a comptar de l’endemà de la notificació.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l’endemà de la notificació.

Per a les persones interessades que no siguen objecte de notificació, els terminis començaran a comptar de l’endemà de la publicació en el *Diari Oficial de la Generalitat Valenciana*.

  

València, 8 d'agost de 2024

Daniel McEvoy Bravo

Secretari autonòmic d'Educació